26.6.2023 г.
(33)
BG
Официален вестник на Европейския съюз
L 160/45
Въз основа на информацията, предоставена от Португалия, за възникването на затрудненията на Azores Airlines са допринесли шест ключови фактора (37): i) намаленото използване на капацитета (40—50 % под референтния показател за полетно време на самолет, като планът на мрежата на дружеството по традиция е силно зависим от сезонния пътникопоток и от липсата на нощни полети), ii) увеличаването на разходите, свързани с компенсациите, поради нередовност на разписанието на полетите: от 1,5 милиона евро през 2015 г. на 4,5 милиона евро през 2019 г., докато само през 2018 г. разходите за наети въздухоплавателни средства за решаване на проблемите с прекъсванията са били над 15 милиона евро, iii) високите разходи за поддръжка, свързани с необходимостта през 2019 г. от сериозни ремонти на наследения флот и от провизии в голям размер), iv) допълнителните разходи при извършването на подмяна на флота (закъснялата доставка на един самолет A321 през 2019 г. води до необходимост от допълнителен лизинг, закъснението в обучението на екипажите за новия флот води до отмяна на полети през пиковия сезон на 2017 г.), v) по-ниските приходи и резултати предвид изискванията, свързани със ЗОУ (ограничения в разписанието за четирите маршрута, обхванати от ЗОУ, които ограничават оптимизирането на мрежата, флота и екипажите, регламентирани тарифи за ЗОУ, които ограничават потенциала за генериране на приходи, като четирите обхванати от ЗОУ маршрута водят до отрицателно въздействие върху маржа на EBIT през 2019 г. в размер на 13 милиона евро), vi) засиленият натиск в следствие на либерализирането след 2015 г. на маршрута Понта Делгада — Лисабон от страна на нискотарифни превозвачи със стъпването на Ryanair на пазара и увеличаването на полетите на TAP от възловото летище на SATA в Понта Делгада например до дестинации в Северна Америка.
2.2.3.
Последици от пандемията от COVID-19 върху работата и резултатите на бенефициера
(34)
Последиците от пандемията от COVID-19 в секторите на въздухоплаването и на туризма задълбочиха затрудненията на SATA.
Пандемията предизвика значителни и дълготрайни сътресения в търсенето, причинени основно от ограниченията от март 2020 г. на пътуванията и търговията, въведени в Португалия, в други държави членки и в Северна Америка с цел ограничаване на разпространението ѝ, които също така оказаха видим ефект върху реалната икономика на Азорските острови (и тази на автономен регион Мадейра (38)).
(35)
Докато през двете години, предшестващи избухването на COVID-19, между март 2018 г. и февруари 2020 г.
SATA е извършило 44 000 полета, през периода между март 2020 г. и февруари 2022 г.
SATA е извършило 34 821 полета, т. е. е намалило предлагането си с 21 %.
По отношение на същите периоди и въздействието върху дейността на SATA броят на превозените пътници е намалял с 43,5 % — 3,36 милиона на 1,9 милиона, наличните места на километър са намалели с 43,2 % — от 5 843 милиона на 3 326 милиона, а приходите от пътникокилометър са намалели с 58 % — от 4 582 милиона на 1 928 милиона.
Аналогично броят на заминаващите и пристигащите пътници на летищата, управлявани от SGA, е намалял с 33 % — от 0,56 милиона на 0,38 милиона, а оперативните приходи са намалели с 46 % (39).
(36)
Що се отнася до загубените приходи след избухването на пандемията от COVID-19, дори да се направи консервативно допускане, че приходите на SATA биха се увеличили с темп на растеж от 5 %, който е по-нисък от темпа на растеж от 7,8 % за SATA Air Açores и от 5,1 % за Azores Airlines през периода 2015—2019 г., сравнението показва загуба на приходи в размер съответно на 35,3 милиона евро за SATA Air Açores и на 180,3 милиона евро за Azores Airlines.
Въпреки предприетите мерки за намаляване на нефиксираните или полуфиксираните разходи въздействието върху печалбата на SATA преди лихви, данъци, обезценяване и амортизация (EBITDA) може да се оцени на приблизително 80 милиона евро със загуба на нетна печалба в размер на 54,5 милиона евро за периода март 2020 г. — февруари 2022 г. в сравнение с периода март 2018 г. — февруари 2020 г.
(37)
На 30 април 2021 г. Комисията одобри, в съответствие с член 107, параграф 2, буква б) от ДФЕС, компенсация в размер на 12 милиона евро в полза на SATA Air Açores и Azores Airlines за преките щети, претърпени поради ограниченията за пътуване, които ARA, Португалия и органите на други държави на дестинация са наложили в периода между 19 март 2020 г. и 30 юни 2020 г., за да ограничат разпространението на пандемията от COVID-19 (40).
Независимо от това рязкото намаляване на търсенето, причинено от пандемията от COVID-19, е продължило и след юни 2020 г., а въздействието върху приходите и загубите на SATA до момента е пет до шест пъти по-голямо от загубите, покрити от помощта за компенсиране на щети.
(37) Писмено изявление на Португалия от 2 декември 2021 г., приложение 1 — План за преструктуриране и стратегически план на SATA за периода 2021—2025 г., стр. 9.
(38) Решение на Комисията от 30 април 2021 г. по дело SA.62505 (2021/N) COVID 19: изменение на мярка SA.56873, схема за преки безвъзмездни средства и схема за гаранция по заеми (ОВ C 195, 21.5.2021 г., стр. 22).
(39) Отговор на Португалия на искането на Комисията за информация, представен на 6 април 2022 г., стр. 8—10.
(40) Решение на Комисията от 30 април 2021 г. по дело SA.61771 (2021/N) — COVID-19 — SATA — Компенсация на щети в резултат на извънредни събития (ОВ C 285, 16.7.2021 г., стр. 7).